**Ministru kabineta noteikumu projekta „Noteikumi par neapliekamā minimuma un nodokļa atvieglojuma apmēru iedzīvotāju ienākuma nodokļa aprēķināšanai” sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Ministru kabineta 2015.gada 22.septembra sēdes protokola Nr.50 42.§ „Likumprojekts “Grozījumi likumā “Par iedzīvotāju ienākuma nodokli”” 5.punkts.Likuma “Par iedzīvotāju ienākuma nodokli” 12.panta 1.1, 1.3 un 4.2 daļa un 13.panta pirmās daļas 1.punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Atbilstoši likuma “Par iedzīvotāju ienākuma nodokli” 12.panta 1.1, 1.3 un 4.2 daļai (stāsies spēkā 2016.gada 1.janvārī), maksātāja gada diferencēto neapliekamo minimumu aprēķina saskaņā ar formulu, ko nosaka Ministru kabinets. Formulā ņem vērā maksātāja gada apliekamos ienākumus, kā arī šādus lielumus (minimālo mēneša neapliekamo minimumu; maksimālo gada neapliekamo minimumu; gada apliekamā ienākuma apmēru, līdz kuram piemēro maksimālo gada neapliekamo minimumu; gada apliekamā ienākuma apmēru, virs kura piemēro tikai minimālo gada neapliekamo minimumu), kurus nosaka Ministru kabinets.Šobrīd neapliekamā minimuma apmēru un nodokļa atvieglojuma apmēru nosaka Ministru kabineta 2013.gada 29.oktobra noteikumi Nr.1210 “Noteikumi par mēneša neapliekamā minimuma un nodokļa atvieglojuma apmēru iedzīvotāju ienākuma nodokļa aprēķināšanai” (turpmāk – Noteikumi Nr.1210). Neapliekamā minimuma apmērs ir noteikts 75 *euro* mēnesī, bet atvieglojuma apmērs par apgādībā esošo personu – 165 *euro* mēnesī.Sakarā ar to, ka grozījumu apjoms Noteikumos Nr.1210 pārsniedz pusi no spēkā esošo noteikumu normu apjoma, tad normatīvā akta projekts tika sagatavots jaunā redakcijā.Ministru kabineta noteikumu projekts „Noteikumi par neapliekamā minimuma un nodokļa atvieglojuma apmēru iedzīvotāju ienākuma nodokļa aprēķināšanai” (turpmāk – noteikumu projekts) paredz ar 2016.gadu ieviest diferencēto neapliekamo minimumu. Tādējādi turpmāk visām personām tiks piemērots nevis vienāds neapliekamais minimums, bet gan tiks piemērots gada diferencētais neapliekamais minimums, kura apmērs atšķirsies atkarībā no maksātāja gūto ar nodokli apliekamo ienākumu apmēra. Apliekamo ienākumu kopsummā tiks ieskaitīti gan ar vispārējo likmi apliekamie ienākumi, gan arī ienākumi, kurus ar nodokli apliek pēc samazinātas likmes, kā arī no nodokļa atbrīvotie ienākumi, kuri nav minēti likuma “Par iedzīvotāju ienākuma nodokli” 9.pantā kā ar nodokli neapliekami ienākumi. Apliekamo ienākumu kopsummā neieskaita patentmaksas maksātāju gūtos ieņēmumus, jo šajā gadījumā tiek uzskaitīti tikai bruto ieņēmumi, bet nav zināmi ienākumi un attiecīgi – gūtais ienākums. Tāpat apliekamo ienākumu kopsummā nav uzskaitāmi ienākumi, kurus maksātājs gūst no mikrouzņēmuma, jo šajā gadījumā maksāts tiek cits nodoklis – mikrouzņēmumu nodoklis – no citas nodokļa bāzes. Personām, kuru gada apliekamā ienākuma apmērs nepārsniegs Ministru kabineta noteikto slieksni, tiks piemērots maksimālais ar nodokli neapliekamais minimums, savukārt gada apliekamajam ienākumam pārsniedzot maksimālo Ministru kabineta noteikto slieksni, maksātājam tiks piemērots tikai minimālais ar nodokli neapliekamais minimums. Maksātājiem, kuru gada apliekamie ienākumi iekļausies intervālā starp abiem Ministru kabineta noteiktajiem gada apliekamā ienākuma sliekšņiem, tiks piemērots gada diferencētais neapliekamais minimums, kura apmēru noteiks noteikumu projektā noteikta formula. Gada diferencētais neapliekamais minimums tiks aprēķināts un piemērots rezumējošā kārtībā, maksātājam iesniedzot taksācijas gada ienākumu deklarāciju.Pamatojoties uz likuma “Par iedzīvotāju ienākuma nodokli” 19.panta 1.1daļā noteikto, gada diferencēto neapliekamo minimumu nodokļa maksātājam piemēro reizi gadā, iesniedzot gada ienākumu deklarāciju, jo tikai taksācijas gada beigās ir iespējams noteikt nodokļa maksātāja gada kopējos apliekamos ienākumus, kuri ietekmē gada diferencētā neapliekamā minimuma apmēru. Gada diferencētā neapliekamā minimuma piemērošana rezumējošā kārtībā, iesniedzot gada ienākumu deklarāciju, atbilst likumā noteiktajiem principiem, ka nodokļa maksātājam papildus individuāli piemērojamos nodokli samazinošos atvieglojumus (piemēram, attaisnotos izdevumus par izglītību un medicīnas pakalpojumiem) piemēro rezumējošā kārtībā, iesniedzot gada ienākumu deklarāciju. Savukārt taksācijas gada laikā maksātājiem ienākuma gūšanas vietā, kur iesniegta algas nodokļa grāmatiņa (VID EDS izdarīta atzīme), tiks piemērots minimālais mēneša neapliekamais ienākums.Noteikumu projekts paredz, ka iedzīvotāju ienākuma nodokļa maksātāja minimālais mēneša neapliekamais minimums 2016.gadā ir 75 *euro*; 2017.gadā – 60 *euro*; 2018.gadā - 40 *euro*; 2019.gadā – 20 euro, savukārt 2020.gadā – 0 *euro*. Nodokļa atvieglojuma apmērs par apgādībā esošu personu no 2016.gada tiek paaugstināts par 10 *euro* līdz 175 *euro.*  |
| 3. | Projekta izstrādē iesaistītās institūcijas | Projekts šo jomu neskar. |
| 4. | Cita informācija | Nav. |

|  |
| --- |
| II. Tiesību akta projekta ietekme uz sabiedrību, tautsaimniecības attīstību un administratīvo slogu |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Iedzīvotāju ienākuma nodokļa maksātāji. |
| 2. | Tiesiskā regulējuma ietekme uz tautsaimniecību un administratīvo slogu | Pieaugs nodokļa maksātāju skaits, kuriem būs jāiesniedz iedzīvotāju ienākuma nodokļa deklarācija, lai izmantotu gada neapliekamā minimuma taksācijas gada laikā neizmantoto daļu. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2015** | Turpmākie trīs gadi (tūkst. latu) |
| **2016** | **2017** | **2018** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | **Kopējā fiskālā ietekme tūkst.*euro* no noteikumu projekta izmaiņām\***

|  |  |  |  |
| --- | --- | --- | --- |
| **IIN** | **2016** | **2017** | **2018** |
| 3. Finansiālā ietekme: | +11527,460 | +8357,460 | +7537,460 |
| 3.1. valsts pamatbudžets | +2305,492 | +1671,492 | +1507,492 |
| 3.2. speciālais budžets | 0 | 0 | 0 |
| 3.3. pašvaldību budžets | +9221,968 | +6685,968 | +6029,968 |

\*Pamatojoties Saeimas 2015.gada 30.novembra sēdē atbalstīto likumprojektu “Par valsts budžetu 2016.gadam” un likumprojektu “Par vidēja termiņa budžeta ietvaru 2016., 2017. un 2018.gadam”, noteikumu projekta fiskālā ietekme ir iekļauta bāzes prognozēs.Valsts ieņēmumu dienestam, lai ieviestu plānotos grozījumus likumprojektā „Par iedzīvotāju ienākuma nodokli” un veiktu izmaiņas informācijas sistēmās, paredzamās izmaksas plānotas 59 979 EUR, tajā skaitā:• Nodokļu informācijas sistēmā 20 297 EUR;• Elektroniskās deklarēšanas sistēmā 15 428 EUR;• Datu noliktavas sistēmā 7 892 EUR;• Audita atbalsta informācijas sistēmā 16 362 EUR. VID IS realizācijas izmaksas ir aptuvenas un prasību precizēšanas gaitā var būtiski mainīties. Ņemot vērā Nodokļu pārvaldes viedokli, ka nodokļu maksātājam (NM), lai saņemtu diferencēto gada neapliekamo minimumu (GNM), Gada ienākumu deklarācija būs jāsniedz pēc savas iniciatīvas, izmaksu vērtējumā nav iekļauta NM apziņošanas un automātiskās atmaksas iespējas, kā arī nav vērtēta iespēja Gada ienākumu deklarāciju papildināt ar pielikumu diferencētā minimuma aprēķināšanai. Vērtējumā nav iekļautas arī nodokļa maksātāju apziņošanas un automatizācijas iespējas. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Kopējās izmaiņas iedzīvotāju ienākuma nodokļa ieņēmumos ir saistītas ar neapliekamā minimuma saglabāšanu esošajā apmērā, atvieglojuma par apgādībā esošu personu paaugstināšanu par 10 *euro* mēnesī un diferencētā neapliekamā minimuma ieviešanu. Fiskālās ietekmes aprēķinu pamatā izmantots nodokļu maksātāju skaits, kuriem tiks piemērots neapliekamais minimums un atvieglojums par apgādībā esošu personu. Diferencētā neapliekamā minimuma ieviešanas fiskālā aprēķina pamatā ņemts vērā pakāpenisks gada laikā piemērojamā neapliekamā minimuma samazinājums, kā arī tiešā neapliekamā minimuma diferencēšanas ietekme.Grozījumu likumprojektā „Par iedzīvotāju ienākuma nodokli” 2016.gadā īstenošana tiks nodrošināta Finanšu ministrijas programmas 33.00.00 „Valsts ieņēmumu un muitas politikas nodrošināšana” esošo valsts budžeta līdzekļu ietvaros. |

IV. un V. sadaļa – projekts šīs jomas neskar

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Saskaņošana ar sabiedrības pārstāvjiem nav notikusi, jo sabiedrība par gada diferencētā neapliekamā minimuma ieviešanu bija informēta iepriekš. Nacionālās trīspusējās sadarbības padomes pārstāvji tika iepazīstināti ar gada diferencētā neapliekamā minimuma ieviešanas konceptu un savus atzinumus sniedz jau līdz likuma “Grozījumi likumā “Par iedzīvotāju ienākuma nodokli”” grozījumu veikšanai. Savukārt Ministru kabineta noteikumu projekts tikai nosaka aprēķinam nepieciešamos lielumus, formulu, kā arī tehniski apraksta šo procesu. |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Nacionālā trīspusējā sadarbības padome daļēji atbalsta plānotos pasākumus saistībā ar diferencētā neapliekamā minimuma ieviešanu.  |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts ieņēmumu dienests. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošo institūciju likvidācija vai reorganizācija, to ietekme uz institūcijas cilvēkresursiem | Funkcijas un uzdevumi netiek grozīti. |
| 3. | Cita informācija | Nav. |

Finanšu ministra vietā –

ārlietu ministrs E.Rinkēvičs

18.12.2015

1402

Bērziņa, 67095644

Inese.Berzina@fm.gov.lv